Tiit Vähi on veendunud, et sügiseks muutub olukord Eesti majanduses sedavõrd kriitiliseks, et ka poliitikud saavad sellest aru ja hakkavad lahendusi otsima. Ma ise olen oma artiklites korduvalt üles kutsunud erinevaid poliitilisi jõude ühiselt koondama jõud Eesti majanduse võtmeprobleemide lahendamiseks. Viimati tegin ma seda oma 2. mai 2008.a. Äripäevas avaldatud loos "Mis on majanduslanguse tegelik põhjus?" Artiklis ma selgitasin, et me keegi ei vaja töökohtade kaotusi,  pankrotte, laenuvõlglasi, eluasemete kaotusi ja muid tagasilööke ning seetõttu on hädavajalik teha koostööd.